ai4bharat/Pralekha huggingface dataset:
دیہی ترقیات کی وزارت
غریب کلیان روزگار ابھیان کے سولہویں ہفتے تک 4.31 لاکھ سے زیادہ دیہی مکانات، 1.37 لاکھ آبی تحفظ سے متعلق ڈھانچوں، 38287 مویشیوں کے شیڈ، 26459 زرعی تالاب اور 17935 کمیونٹی سینیٹری کمپلیکسز کی تعمیر کی گئی
نئی دہلی، 15 /اکتوبر 2020 ۔ غریب کلیان روزگار ابھیان  کے مقاصد کے حصول کے ضمن میں بڑی تعداد میں ڈھانچوں کی تعمیر ہوئی ہے، جن میں 137787 آبی تحفظ سے متعلق ڈھانچے، 431640 دیہی مکانات، 38287 مویشی شیڈ، 26459 زرعی تالاب اور 17935 کمیونٹی سینیٹری کمپلیکس شامل ہیں۔ ضلع معدنیاتی فنڈ کے ذریعے 7816 کام کئے گئے ہیں، 2123 گرام پنچایتوں کو انٹرنیٹ کنیکٹیوٹی دستیاب کرائی گئی ہے۔ ٹھوس اور کچرا بندوبست سے متعلق مجموعی طور پر 22592 کام کئے گئے ہیں، 65374 امیدواروں کو ابھیان کے دوران کرشی وگیان کیندروں  کے ذریعے ہنرمندانہ ٹریننگ دی گئی ہے۔
سولہویں ہفتے تک مجموعی طور پر تقریباً 33 کروڑ افرادی ایام کے برابر روزگار فراہم کئے گئے اور اب تک 33114 کروڑ روپئے اس ابھیان کے مقاصد کے حصول کے لئے خرچ کئے گئے ہیں۔
جی کے آر اے کا آغاز کووڈ- 19 کی وبا کے سبب گاؤں لوٹنے والے محنت کشوں اور اسی طرح سے دیہی علاقوں میں متاثرہ شہریوں کے لئے روزگار کے مواقع کو تقویت دینے کے لئے کیا گیا ہے۔ یہ ابھیان 6 ریاستوں میں اپنے آبائی گاؤں لوٹنے والے مہاجر مزدوروں کو روزگار دستیاب کرانے کے لئے مشن موڈ میں کام کررہا ہے۔ یہ ابھیان فی الحال ان ریاستوں کے 116 اضلاع میں روزگار کے مواقع دستیاب کراکر گاؤں کے رہنے والے لوگوں کو بااختیار بنانے کا کام کررہا ہے۔
اس ابھیان کی اب تک کی کامیابی 12 وزارتوں / محکموں اور ریاستی حکومتوں کی مشترکہ کوششوں کا نتیجہ ہے، جس سے مہاجر مزدوروں اور دیہی برادریوں کو زیادہ سے زیادہ فائدہ پہنچ رہا ہے۔
وزارت دفاع
جنرل منوج پانڈے نے 29ویں چیف آف آرمی اسٹاف کے طور پر عہدہ سنبھالا
چار دہائیوں کے شاندار کیریئر کے بعد جنرل منوج مکند نروانے کے ریٹائر ہونے پر جنرل منوج پانڈے نے 30 اپریل 2022 کو 29ویں چیف آف آرمی اسٹاف کا عہدہ سنبھالا۔
جنرل آفیسرنے نیشنل ڈیفنس اکیڈمی سے تعلیم حاصل کی ہے اور دسمبر 1982 کو انہیں کور آف انجینئرز  میں کمیشن دیا گیا تھا۔ آپریشن پراکرم کے دوران انہوں نے لائن آف کنٹرول کے ساتھ ساتھ جموں و کشمیر کے حساس پلن والا سیکٹر میں ایک انجینئر رجمنٹ کی کمانڈ سنبھالی تھی۔ جنرل آفیسر اسٹاف کالج، کیمبرلے  کے گریجویٹ ہیں اور انہوں نے ہائر کمانڈ اور نیشنل ڈیفنس کالج کے کورسز میں بھی شرکت کی ہے۔
چار دہائیوں کے اپنے شاندار ملٹری کیریئر میں انہوں نے مختلف قسم کی فوجی کارروائیوں کے ماحول میں اہم اور چیلنجنگ کمانڈ اور عملے کے طور پر عہدے سنبھالے ہیں، جن میں مغربی لداخ کے بہت اونچائی والے علاقے میں ایک ماؤنٹنٹ ڈویژن، جموں و کشمیر میں لائن آف کنٹرول کے ساتھ ساتھ ایک انفنٹری بریگیڈ،ا سٹرائیک کور کے ایک حصے کے طور پر ویسٹر تھیئٹر میں ایک انجینئر بریگیڈ کی کمان اور مشرقی کمان کی انسداد شورش کارروائیوں میں اور لائن آف ایکچوئل کنٹرول کے ساتھ ساتھ تعینات ایک کور کی کمان شامل ہے۔ انہوں نے شمال مشرق میں ایک ماؤنٹین بریگیڈ کے بریگیڈ میجر، ایک ملٹری سیکرٹریز برانچ میں اسسٹنٹ ملٹری سیکریٹری، بہت بلندی والے علاقے میں ایک ماؤنٹین ڈویژن کے کرنل کیو اور ہیڈ کوارٹر ایسٹرن کمانڈ میں بریگیڈیئر جنرل اسٹاف  کے عہدے بھی سنبھالنے ہیں۔ جنرل آفیسر نے ایتھوپیا اور اریٹیریا میں اقوام متحدہ کے مشن میں چیف انجینئر کے طور پر بھی خدمات انجام دی ہیں۔ وہ آرمی ہیڈ کوارٹرز میں ملٹری آپریشنز ڈائریکٹوریٹ میں ایڈیشنل ڈائریکٹر جنرل، چیف آف اسٹاف ہیڈ کوارٹر سدرن کمانڈ اور آرمی ہیڈ کوارٹرز میں ڈائریکٹر جنرل ڈسپلن سیریمونیل اینڈ ویلفیئر کےعہدے پر بھی رہے ہیں۔ جون 2020 سے مئی 2021 تک وہ انڈمان اور نکوبار کمانڈ کے کمانڈر انچیف اور جون 2021 سے جنوری 2022 تک جنرل آفیسر کمانڈنگ ان چیف ایسٹرن کمانڈ رہے ہیں اور یکم فروری 2022 سے ان کا تقرر وایس چیف آف آرمی اسٹاف کے طور پر کیا گیا تھا۔
اپنی شاندار خدمات کے لیے انہیں پرم وششٹ سیوا میڈل، اتی وششٹ سیوا میڈل اور وششٹ سیوا میڈل سے بھی نوازا گیا ہے۔ جنرل آفیسر بمبئی سیپرز کے کرنل کمانڈنٹ بھی ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-4877
(Visitor Counter : 65
وزارت دفاع
بھارتی فضائیہ کہ کمانڈروں کی کانفرنس
نئی دہلی،20 جولائی ، 2020 / بھارتی فضائیہ کے کمانڈروں کی کانفرنس  22 سے 24 جولائی 2020 کو نئی دلی کے فضائیہ کہ صدر دفتر  میں منعقد ہوگی۔ اس کانفرنس کا موضوع ہے ‘‘اگلی دہائی میں بھارتی فضائیہ’’ ۔ امید ہے کہ عزت مآب رکشا منتری 22 جولائی 2020 کو اے ایف پی سی کا افتتاح کریں گے۔ دفاع کے سکریٹری اور دفاعی پیداوار کے سکریٹری کے بھی افتتاح کے دوران موجود رہنے کی امید ہے۔
اے ایف پی سی کی صدارت چیف آف دا ایئر اسٹاف  ، ایئر چیف مارشل آر کے ایس بھدوریہ کریں گے۔ اس تین روزہ کانفرنس میں کام کاج کے موجودہ منظر نامے اور تعیناتیوں پر مذاکرات کیے جائیں گے۔ اگلی دہائی میں بھارتی فضائیہ کے کام کاج کی صلاحیت سے متعلق لائحہ عمل پر بھی تبادلہ خیال کیا جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔20
U – 4044
(Visitor Counter : 61
بھارتی چناؤ کمیشن
ریاستوں کی کونسل کے اپریل علاقے میں ریٹائر ہونے والے ارکان کی نشستوں کو بھرنے کے لئے اس کے دو سال میں ایک بار ہونے والے انتخابات
نئی دہلی، 25فروری /17 ریاستوں کے راجیہ سبھا کے 55 منتخبہ ارکان کے عہدے کی مدت اپریل 2020 میں ان کے ریٹائرمنٹ پر ختم ہورہی ہے۔
|
|
نمبر شمار
|
|
ریاست
|
|
نشستوں کی تعداد
|
|
ریٹائرمنٹ کی تاریخ
|
|
1
|
|
مہاراشٹر
|
|
7
|
|
2020-04-02
|
|
2
|
|
اڈیشہ
|
|
4
|
|
3
|
|
تمل ناڈو
|
|
6
|
|
4
|
|
مغربی بنگال
|
|
5
|
|
5
|
|
آندھراپردیش
|
|
4
|
|
2020-04-09
|
|
6
|
|
تلنگانہ
|
|
2
|
|
7
|
|
آسام
|
|
3
|
|
8
|
|
بہار
|
|
5
|
|
9
|
|
چھتیس گڑھ
|
|
2
|
|
10
|
|
گجرات
|
|
4
|
|
11
|
|
ہریانہ
|
|
2
|
|
12
|
|
ہماچل پردیش
|
|
1
|
|
13
|
|
جھارکھنڈ
|
|
2
|
|
14
|
|
مدھیہ پردیش
|
|
3
|
|
15
|
|
منی پور
|
|
1
|
|
16
|
|
راجستھان
|
|
3
|
|
17
|
|
میگھالیہ
|
|
1
|
|
2020-04-12
ضمیمہ اے میں مندرجہ بالا خالی نشستوں کی تفصیلات بتائی گئی ہیں۔ کمیشن نے فیصلہ کیا ہے کہ ریاستوں کی کونسل کےمندرہ بالا دو سال میں ایک بار ہونے والے انتخابات مندرجہ ذیل پروگرام کےمطابق کرائے جائیں گے۔
|
|
نمبر شمار
|
|
خاص خاص موقع
|
|
تاریخ
|
|
1
|
|
اطلاع نامے کا اجرا
|
|
6 مارچ 2020 
|
|
2
|
|
نامزدگیوں کی آخری تاریخ
|
|
13 مارچ 2020 
|
|
3
|
|
کاغذات نامزدگی واپس لینے کی آخری تاریخ
|
|
16مارچ 2020 
|
|
4
|
|
کاغذات نامزدگی جانچ پڑتال
|
|
18مارچ 2020 
|
|
5
|
|
انتخابات کی تاریخ
|
|
26 مارچ 2020 
|
|
6
|
|
انتخابات کے اوقات
|
|
صبح9 بجے سے شام4 بجے تک
|
|
7
|
|
ووٹوں کی گنتی
|
|
26 مارچ 2020 
|
|
8
|
|
تاریخ جس سے پہلے انتخابات مکمل کئےجانے چاہئیں
|
|
30 مارچ 2020 
کمیشن نے ہدایت دی ہے کہ بیلٹ پیپر پر نشاندہی کے لئے ریٹرننگ افسر کی طرف سے فراہم کردہ پہلے سے طے شدہ جگہوں پر صرف بنفشی رنگ کا اسکیچ پین استعمال کیا جاسکے گا ، دیگر کسی بھی طرح کے حالات میں کوئی دوسرا پین، مذکورہ بالا انتخابات میں استعمال ہرگز نہیں کیا جائے گا۔
مشاہدین مقرر کرکے، انتخابی عمل پر قریبی نظر رکھنے کے لئے وافر اقدامات کئے جائیں گے تاکہ آزادانہ اور شفاف انتخابات کو یقینی بنایا جاسکے۔
۔۔۔۔۔۔۔۔۔۔۔
م ن۔ ا ب ۔ ج۔
U- 904
(Visitor Counter : 65
وزیراعظم کا دفتر
وزیراعظم نے چندرشیکھرآزاد کے یوم پیدائش پرانھیں خراج عقیدت پیش کیا
نئی دہلی23؍جولائی:وزیراعظم ، جناب نریندرمودی نے بھارت ماتا کے بہادرسپوت ، عظیم شخصیت چندرشیکھرآزاد کو ان کے یوم پیدائش کے موقع پر خراج عقیدت پیش کیاہے ۔
ایک ٹویٹ میں وزیراعظم نے کہا‘‘ میں بھارت ماتاکے بہادرسپوت عظیم چندرشیکھرآزاد کو ان کے یوم پیدائش پر یاد کرتاہوں ۔ اپنی جوانی کے آغاز ہی میں وہ ہندوستان کو سامراج کے چنگل سے آزادکرانے کی جدوجہد کا حصہ بن گئے ۔ وہ ایک ترقی پسند مفکرتھے اورانھوں نے ہمیشہ ایک مضبوط ومستحکم ہندوستان کا خواب دیکھا۔ ’’
وزارت دفاع
خواتین پائلٹ پر مشتمل عملے کی جانب سے پیرالل ٹیکسی ٹریک آپریشن
نئی دہلی،41فروری 2019/ ہندوستانی فضائیہ کے لئے پہلی بار مغربی ایئرکمان کے اسکوارڈرن ’اوٹرس‘ نے ڈورنیئر 228 طیارے میں کامیابی کے ساتھ پیرالل ٹیکسی ٹریک آپریشن انجام دیا۔ اس اسکوارڈرن کا عملہ پوری طرح سے خواتین پائلٹ پر مشتمل تھا۔ پائلٹ اسکوارڈرن لیڈر کمل جیت کور اور ان کی ساتھی پائلٹ اسکوارڈرن لیڈر راکھی بھنڈاری نے کامیابی کے ساتھ سرسہ میں پیرالل ٹیکسی ٹریک پر طیارے کو اڑایا اور پھر اسے اتارا۔ یہ کارنامہ ایرو انڈیا 2019 کے تھیم  کو اجاگر کرتا ہے۔ ایروانڈیا 2019 کا اہتمام 23 فروری کو ہوگا، جس میں شہری ہوابازی کے سیکٹر میں خواتین کی حصولیابی دکھائی جاتی ہے۔
پیرا لل ٹیکسی ٹریک آپریشن رکاوٹ سے پاک آپریشن کے لئے چلائی جاتی ہے۔ جب دشمن کی کارروائی یا کسی دیگر وجہ سے رن وے فراہم نہیں ہوتا۔
پیرا لل ٹیکسی ٹریک آپریشن ایک چیلنجنگ کام ہے، کیونکہ پائلٹ کو ٹیکسی ٹریک سے ہی طیارے کی اڑان بھرنی ہوتی ہے اور طیارے کو ٹیکسی ٹریک پر ہی اتارنا پڑتا ہے۔ یہ ٹریک رن وے کی بہ نسبت کم چوڑا ہوتا ہے۔ طیارے کے اڑان بھرنے اور اترنے کا وقت کافی نازک ہوتا ہے، کیونکہ کسی بھی وقت چوک ہوتی ہے۔
994U. No.
(Visitor Counter : 62
سماجی انصاف اور تفویض اختیارات کی وزارت
ہاتھ سے انسانی فضلہ صاف کرنے کاذلّت آمیز عمل
فی الحال ملک میں ہاتھ سے انسانی فضلہ صاف کرنے میں مصروف افراد کی کوئی اطلاع نہیں ہے ۔ جیساکہ ‘‘ ہاتھ سے انسانی فضلہ صاف کرنے والوں کی ملازمت کی ممانعت اوران کی بازآبادکاری ایکٹ ، 2013  کے تحت وضاحت کی گئی ہے ، ہاتھ سے انسانی فضلہ صاف کرنا 6دسمبر 2013 سے ممنوع ہے ۔ مذکورہ بالاتاریخ سے کوئی یافرد یا ایجنسی کسی شخص کو ہاتھ سے انسانی فضلہ صاف کرنے کے لئے مصروفیت یاملازمت میں نہیں رکھ سکتاہے ۔ اگرکوئی فرد یاایجنسی کسی شخص کو ایم ایس ایکٹ 2013 کی مخالفت کرتے ہوئے ہاتھ سے انسانی فضلہ صاف کرنے کے لئے مشغول کرتاہے تووہ مذکورہ بالاایکٹ کے سیکشن 8کے تھت قابل سزاہے اوراسے دوسال تک کی قید یا ایک لاکھ روپے کا جرمانہ یادونوں ہوسکتے ہیں ۔
سووچھ بھارت مشن کے تحت ، 2اکتوبر ، 2014 سے ،10.84کروڑنئے صاف ستھرے بیت الخلاء دیہی علاقوں میں اور 62لاکھ بیت الخلاء شہری علاقوں میں تعمیر کئے گئے ہیں اور پرانے طرز کے گندے بیت الخلاء جس میں انسانی فضلہ ہاتھ سے صاف کرنے کی ضرورت تھی کونئے اورصاف ستھرے بیت الخلاء جس میں انسانی فضلہ ہاتھ سے صاف کرنے کی ضرورت نہیں ہے ، میں تبدیل کئے جاچکے ہیں ۔اس کام نے ہاتھ سے انسانی فضلہ صاف کرنے کے عمل کے خاتمے میں زبردست کرداراداکیاہے ۔ اس میدان میں کام کرنے والے سماجی اداروں سے اس عمل کے جاری رہنے کے بارے میں اطلاعات کے حصول کے بعد ، سماجی انصاف اورتفویض اختیارات کی وزارت نے آغاز کیاتاکہ اب تک موجود پرانے طرز کے گندے بیت الخلاء اوران سے منسلک ہاتھ سے انسانی فضلہ صاف کرنے والے افراد کے بارے میں معلومات جمع کی جائیں ۔ کوئی بھی شخص پرانے طرز کے گندے بیت الخلاء اورہاتھ سے انسانی فضلہ صاف کرنے والے افراد کا ڈاٹا موبائیل ایپ پرڈاؤن لوڈ کرسکتاہے ۔ اس کے بعد متعلقہ ضلع انتظامیہ کے ذریعہ ڈاٹا کی تصدیق کی جاتی ہے ۔ البتہ ابھی تک ایک بھی پرانے طرز کے گندے بیت الخلاء کا پتہ نہیں چلاہے ۔
یہ معلومات سماجی انصاف وتفویض اختیارات کے وزیر مملکت جناب رام داس اٹھاولے کے ذریعہ آج لوک سبھا میں ایک تحریری جواب میں دی گئیں ۔
بھارت کا مسابقتی کمیشن
سی سی آئی نے کوبوٹا کارپوریشن کے ذریعہ ایسکارٹس لیمیٹد کے کچھ اضافی ایکویٹی شیئروں کے حصول کو منظوری دی
نئی دہلی،2فروری ،2022
بھارت کی مسابقتی کمیشن  نے مسابقتی قانون،2002 کی دفعہ 31 کے تحت کوبوٹا کارپوریشن کے ذریعہ ایسکارٹس لیمیٹیڈ  کے کچھ اضافی ایکویٹی شیئروں کے حصول کو منظوری دی ہے۔
مجوزہ مجموعے میں ، کوبوٹا کے ذریعہ ترجیح کی بنیاد پر الاٹمنٹ کے ذریعہ سے ایسکارٹس کے کچھ اضافی ایکویٹی شیئروں کے حصول اور سکیوریٹیز اینڈ ایکسچینج بورڈ آف انڈیا  قانون 2011 ،پر عمل درآمدگی میں ایک لازمی ٹینڈر کی تجویز شامل ہے۔
کوبوٹا کا قیام 1890 میں عمل میں آیا تھا اور یہ جاپان کے قوانین کے تحت شامل کمپنی ہے۔کوبوٹا زرعی مصنوعات تیار کرنے والا ایک جامع ادارہ ہے اور یہ ٹریکٹر،کمبائن ہارویسٹر اور رائس ٹرانسپلانٹر جیسی مختلف مشینری پیش کرتا ہے۔کوبوٹا انجیئنرنگ خرید،تعمیر ات سے لے کر دیکھ بھال اور آبی تحفظ میں بھی تعاون دیتا ہے۔
ایسکارٹس بھارت میں شامل ایک پبلک لیمیٹیڈ کمپنی ہے۔یہ بھارت میں زرعی مشینری ،تعمیراتی آلات اور ریولے آلات بنانے اور فروخت کرنے کا کاروبار کرتی ہے۔اس کے علاوہ ،ایسکارٹس اپنی معاون کمپنیوں اور جوائنٹ وینچروں کے ذریعہ سے بھارت میں فصل کے حل ،مالیت اور سکیورٹیز کا بھی کاروبار کرتی ہے۔
سی سی آئی کا تفصیل حکم جلد ہی جاری کیا جائےگا۔
ش ح ۔ا م۔
U:993
(Visitor Counter : 92
صحت اور خاندانی بہبود کی وزارت
جناب منسکھ مانڈویہ نے مرکزی وزیر صحت اور خاندانی بہبود کا عہدہ سنبھالا
ڈاکٹر بھارتی پروین پوار نے مرکزی وزیر مملکت برائے صحت اور خاندانی بہبود کا چارج لیا
نئی دہلی ، 08 جولائی: جناب منسکھ مانڈویہ نے آج مرکزی وزیرصحت و خاندانی بہبود کا چارج لے لیا ہے۔
ڈاکٹر بھارتی پروین پوار نے وزیرمملکت برائے صحت و خاندانی بہبود کا چارج لیا ہے۔
وزارت میں سنیئر افسران نے ان وزراء کا استقبال کیا۔ ان افسران میں خاص طور پر جناب راجیش بھوشن، محترمہ وندنا گرنانی اور مشن ڈائرکٹر ، این ایچ ایم ، ڈاکٹر منوہر اگنانی ، جناب وکاس شیل، جناب اشوک سکسینہ، ڈاکٹر سنیل کمار،ڈی جی ایچ ایس، جناب ارون سنگھل سی ای او، ایف ایس ایس اے اور دیگر اہم حکام شامل تھے۔
خواتین اور بچوں کی ترقیات کی وزارت
عوامی تعاون اور بچوں کی ترقی کے قومی انسٹی ٹیوٹ  نے گواہاٹی میں آنگن واڑی سروسیز اسکیم اور پوشن ابھیان کے عہدیداروں کے لئے ’گھر پر مبنی ابتدائی بچپن کی سرگرمیوں  سرگرمیوں سے متعلق تربیتی پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے علاقائی مرکز، گوہاٹی میں 3 سے 5 جولائی 2023 تک آنگن واڑی خدمات اسکیم اور پوشن ابھیان کے کام کرنے والوں کے لیے 'گھر پر مبنی ابتدائی بچپن کی تحریک سرگرمیاں' پر ایک تربیتی پروگرام کا انعقاد کیا۔ یہ پروگرام 3 سے 5 جولائی تک گواہاٹی کے علاقائی سینٹر میں ہوا جس میں 33 شرکاء نے شرکت کی۔
دماغ کی نشوونما کے لیے ابتدائی بچپن کا محرک ہونا ضروری ہے۔ یہ ایک تکنیک ہے جس میں سرگرمیاں اور مشقیں شامل ہیں جو بچے کو جسمانی، فکری یا باہمی مہارتوں کو فروغ دینے میں مدد کرتی ہیں۔
کامرس اور صنعت کی وزارتہ
سمندری خورا ک کی برآمدات
نئی دہلی،13؍کامرس اور صنعت کے مرکزی جناب پیوش گوئل نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ 19-2018ء کے دوران چین نے 19-2018ء میں بھارت سے 392ملین امریکی ڈالر کے  منجمد جھینگے خریدے ہیں، جبکہ 18-2017ء میں اس نے 89ملین امریکی ڈالر کے  منجمد جھینگے خریدے تھے۔چین نے رواں سال میں  404.94 ملین امریکی ڈالر کے جھینگے درآمد کئے ہیں، جبکہ پچھلے سال اسی عرصے کے دوران اس نے بھارت سے 131.03ملین ڈالر کے  جھینگے خریدے تھے۔ اس سے جھینگوں کی برآمدات میں 209 فیصد کا اضافہ ظاہر ہوتا ہے۔
چین کےکسٹم حکام نے بیجنگ میں بھارتی سفارت خانے کے ذریعہ مطلع کیا ہے کہ اس نے بھارت سے برآمد کئے گئے ونامی جھینگوں کے10 کنسائنمنٹ میں سفید داغ والے سنڈروم وائرس اور آئی ایچ ایچ این وی کا پتہ لگایا ہے اور انہوں نے مشورہ دیا ہے کہ جھینگوں میں اس بیماری کی چھان بین کی جائے اور اسے روکنے کے لئے مؤثر اقدام کئے جائیں۔وزیر موصوف نے کہا کہ آر سی ای پی سے باہر رہنے کے فیصلے سے پہلے جھینگوں میں اس وائرس کے معاملے کا ایک دوسرے سے کوئی تعلق نہیں ہے۔
وزارتِ تعلیم
ایچ ای آئیز میں صنفی حساسیت اور حقوق کے بارے میں آگاہی کے لیے تربیت
یونیورسٹی گرانٹس کمیشن  نے ، طلبا اور ملازمین کو کام کی جگہ پر خواتین کی جنسی ہراسانی  کے قانون 2013 کی دفعات کے بارے میں یونیورسٹی گرانٹس کمیشن  کے ضوابط 2015 کو نوٹیفائی کیا ہے۔
یو جی سی انسانی وسائل کی فروغ کے مراکز ، اساتذہ کے لیے صنفی حساسیت پر ، ریفریشر کورسز اور /یا مختصر مدتی کورسز کا انعقاد کرتے ہیں۔ سال 21-2020 میں ، 35 ایچ آر ڈی سیز نے صنفی حساسیت پر ریفریشر کورسز / مختصر مدتی کورسز کا انعقادکیا۔اس کے علاوہ، یو جی سی انسانی وسائل کی فروغ کے مراکز  بھرتی ہونے والے تمام نئے اساتذہ کے لیے فیکلٹی انڈکشن پروگرام کا انعقاد کرتے ہیں۔ اس میں آئینی اقدار، انسانی حقوق اور بنیادی فرائض سے متعلق ایک ماڈیول ہے۔ دستیاب اعداد وشمار کے مطابق سال 21-2020 کے دوران کالجوں میں صنفی بیداری کے پروگراموں پر 716 ورکشاپوں کا انعقاد کیا گیا۔
یہ معلومات وزیر مملکت برائے تعلیم ڈاکٹر سبھاس سرکار نے آج راجیہ سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔
ش ح۔ا ع۔ر ا۔
U-1358
(Visitor Counter : 117
الیکٹرانکس اور اطلاعات تکنالوجی کی وزارت
مرکزی وزیر راجیو چندر شیکھر نے ورلڈ بینک کی طرف سے منعقدہ “ساؤتھ-ساؤتھ نالج شیئرنگ سیریز” تقریب میں شرکت کی
ڈی پی آئیز نے حکمرانی کے بارے میں تاثر کو یکسر بدل دیا ہے، بڑی جمہوریتیں اب غیر فعال حکومتوں کا مقدر نہیں ہیں: وزیرمملکت راجیو چندر شیکھر
ہندوستان ایک عالمی کیس اسٹڈی کے طور پر کام کرتا ہے کہ کس طرح ٹیکنالوجی لوگوں کی زندگیوں پر گہرا اثر ڈال سکتی ہے:وزیرمملکت راجیو چندر شیکھر
ہندوستان دیگر ممالک کو ڈی پی آئی پیش کرے گا، خاص طور پر ان لوگوں کو جو ڈیجیٹائزیشن میں پیچھے رہ گئے ہیں: وزیرمملکت راجیو چندر شیکھر
ہنرمندی کی ترقی اور صنعت کاری اور الیکٹرانکس اور آئی ٹی کے مرکزی وزیر مملکت جناب راجیو چندر شیکھر نے پیر کو عالمی بینک کے ذریعہ ساؤتھ-ساؤتھ نالج شیئرنگ سیریز کے عنوان سے منعقدہ ایک ورچوئل کانفرنس میں شرکت کی۔ یہ تقریب ہندوستان کے ڈیجیٹل پبلک انفراسٹرکچر  اور افریقی ممالک کے لیے ایک متاثر کن ماڈل کے طور پر کام کرنے کی اس کی صلاحیت کے گرد مرکوز تھی، خاص طور پر اس سال سربراہی اجلاس کی ہندوستان کی صدارت کے دوران جی20 میں افریقی یونین کی حالیہ شمولیت کی روشنی میں۔
کانفرنس کا تھیم “ڈیجیٹل پبلک انفراسٹرکچر: دی انڈیا اسٹوری “تھا اور افریقی یونین کے نمائندوں نے ان اہم مواقع پر اس کی اہمیت کو بار بار اجاگر کیا ہے ۔ ڈی پی آئیز ان ممالک کو پیش کیا جاسکتا ہے جن کے شہری ابھی تک انٹرنیٹ سے منسلک نہیں ہیں۔
بات چیت کے دوران مرکزی وزیر جناب راجیو چندر شیکھر نے ڈی پی آئیز کو اپنانے میں ہندوستان کے سفر اور اس نے لوگوں کی زندگیوں پر کس طرح مثبت اثر ڈالا ہے اس کے بارے میں بتایا۔ انہوں نے وزیر اعظم جناب نریندر مودی کے وژن - لوگوں کی زندگیوں اور حکمرانی دونوں کو بہتر بنانے کے لیے ٹیکنالوجی کا استعمال کرتے ہوئے نوجوان ہندوستانیوں اور صنعت کاروں کو مواقع فراہم کرنے پر زور دیا۔
جناب راجیو چندر شیکھر نے کہاکہ آج ہم ایک ایسے مرحلے پر ہیں جہاں ڈیجیٹلائزیشن نے ہندوستانیوں کی زندگیوں کو یکسر بدل دیا ہے چاہے وہ ڈیجیٹل طور پر خواندہ ہوں یا نہ ہوں۔ ڈی پی آئیز نے حکمرانی کے بارے میں تاثر کو یکسر تبدیل کر دیا ہے۔ اس سے پہلے یہ تاثر تھا کہ بڑی جمہوریتوں کا مقدر غیر فعال حکومتوں کا ہوتا ہے لیکن ہندوستان کے معاملے میں، ہم نے اس بات کو یقینی بنایا کہ تمام کمیوں کو ڈی پی آئیز کے ذریعے ختم کیا جائے۔
وزیرموصوف نے ہندوستان کے ڈی پی آئی ماحولیاتی نظام کے کچھ اہم عناصر پر بھی روشنی ڈالی، جیسے کہ آدھار، جو ڈیجیٹل توثیق کی ریڑھ کی ہڈی کے طور پر کام کرتا ہے اور حکومتی فلاحی پروگراموں تک رسائی کو آسان بناتا ہے، اور یوپی آئی، ایک فنٹیک لیئر ہے جو مالی شمولیت کو بڑھاتی ہے۔
اب تک، ہندوستان نے تقریباً آٹھ ممالک کے ساتھ مفاہمت نامے  پر دستخط کیے ہیں۔ یہ زندگی کو بہتر بنانے کے لیے ٹیکنالوجی کا فائدہ اٹھانے میں ہندوستان کی کامیابی کا ثبوت ہے۔ جی20 نے ڈی پی آئی پر مبنی نقطہ نظر کو تسلیم کیا ہے۔ ایک معرفت یہ بھی ہے کہ جو ممالک ڈیجیٹلائزیشن کے سفر میں پیچھے رہ گئے ہیں وہ گلوبل ڈی پی آئی ریپوزٹری سے فائدہ اٹھا سکتے ہیں۔ ہندوستان ایک عالمی کیس اسٹڈی کے طور پر کام کرتا ہے کہ کس طرح ٹیکنالوجی لوگوں کی زندگیوں پر گہرا اثر ڈال سکتی ہے۔ ہندوستان اپنے تجربات کا اشتراک کرنے اور دیگر ممالک کے ساتھ تعاون کرنے کے لیے متجسس ہے، انہیں انڈیا اسٹیک اور ڈیجیٹل عوامی اشیاء کی پیشکش کرتا ہے۔ یہ واسودھائیوا کٹمبکم کے وژن کے تئیں ہندوستان کی وابستگی سے مطابقت رکھتا ہے، جس میں ٹیکنالوجی کو فروغ دینا ایک عالمی خاندان کے طور پر سب کو بااختیار بنانے کا ذریعہ ہے۔وزیرموصوف نے کہاکہ مرکزی مقصد انٹرنیٹ کو ایک فعال بنانا، تبدیلی، لچک، حفاظت اور اعتماد کو فروغ دینا ہے۔
بجلی کی وزارت
پی ایف سی اور جے کے پی سی ایل نے مرکز کے زیر انتظام علاقے جموں وکشمیر کے لئے اتم نربھر بھارت ابھیان کے تحت لیکویڈیٹی سرمایہ اسکیم کے لئے ایک سمجھوتے پر دستخط اور اس کا تبادلہ کیا
توانائی کی وزارت پی ایف سی نے جے کے پی سی ایل کو بقایا رقم کلیر کرنے کے لئے 2790 کروڑ روپے کی منظوری دی
نئی دہلی17،اکتوبر2020
حکومت کی اپنی پاور فائنانس کارپوریشن لمیٹیڈ  نے جموں وکشمیر پاور لمیٹیڈ  کو اس پر بقایا رقم واجبات کلیر کرنےکے لئے 2790 کروڑ روپے منظور کیے ہیں۔ پی ایف سی ہندوستان کی سرکردہ این بی ایف سی ہے۔
پی ایف سی اور جے کے پی سی ایل نے آج مرکز کے زیر انتظام علاقے جموں وکشمیر کے لئے اتم نربھر بھارت ابھیان کے تحت لیکویڈٹی ان فیوشن اسکیم کے لئے ایک سمجھوتے پر دستخط کیے اور اس کا تبادلہ کیا۔ اسکیم کے تحت منظور کی گئی رقم استعمال 31 مارچ تک سی پی ایس یو، جینکو اور ٹرانسکو آئی پی پی ایس اور آر ای جنیریٹرس کی بقایا رقم کی ادائیگی کرنے کے لئے کیا جائے گا۔
اس تبادلے، سمجھوتے پر دستخط پرنسپل سکریٹری پی ڈی ڈی روہت کنسل کے ساتھ جے کے پی ڈی ڈی کے پی ڈی سی ایل، جے پی ڈی سی ایل، پی ایف سی اور آر ای سی کے سینئر افسران کی موجودگی میں کیے گئے۔
مئی میں حکومت نے ڈس کومز کے لئے 90 ہزار کروڑ روپے کی لیکویڈٹی ان فیوشن کا اعلان کیا تھا، جس کے تحت یہ یوٹیلٹیز پی ایف سی اور آر ایس سی سے رعایتی شرحوں پر قرض حاصل کریں گی۔ یہ حکومت کی ایک پہل ہے تاکہ جین کوس کو بچائے رکھنے میں مدد کی جاسکے۔ بعد میں لیکویڈٹی ان فیوشن پیکیج کی حد کو بڑھا کر 12 لاکھ کروڑ روپے کردیاگیا۔
...............................................................
م ن، ح ا، ع ر
U-6489
(Visitor Counter : 111
مواصلات اور اطلاعاتی ٹیکنالوجی کی وزارت
مرکزی وزیر محترمہ سمرتی ایرانی نے مہیلا سمان سیونگ سرٹیفکیٹ کھاتہ کھولا
ڈاک خانوں کے ذریعے خواتین کو بااختیار بنانے کی راہ ہموار
خواتین اور بچوں کی ترقی اور اقلیتی امور کی مرکزی وزیر محترمہ اسمرتی ایرانی نے آج سہ پہر سنسد مارگ ہیڈ پوسٹ آفس کا دورہ کرکے مہیلا سمان سیونگ سرٹیفکیٹ  اکاؤنٹ کھولا۔ وہ ایک عام پوسٹ آفس کسٹمر کے طور پر کاؤنٹر پر آئی اور کھاتہ کھولنے کی رسمی کارروائی مکمل کی۔ اس کا ایم ایس ایس سی کھاتہ کھولا گیا اور کمپیوٹر سے تیار کردہ پاس بک کاؤنٹر پر ہی ان کے حوالے کردی گئی۔
محترمہ سمرتی ایرانی نے اس موقع پر پوسٹ آفس کے عملے اور ایم ایس ایس سی اور سکنیا سمردھی یوجنا کے کچھ کھاتہ داروں سے بھی گفت و شنید کی۔ وزیر موصوف کی یہ پہل یقینی طور پر لاکھوں لوگوں کو آگے آنے اور قریب ترین ڈاک خانے میں اپنا ایم ایس ایس سی اور سکنیا سمردھی کھاتہ کھولنے کی ترغیب دے گی۔
مہیلا سمان سیونگ سرٹیفکیٹ اسکیم کا اعلان مرکزی بجٹ 2023-24 میں وزیر خزانہ محترمہ نرملا سیتارمن نے 'آزادی کا امرت مہوتسو' منانے کے لیے کیا تھا اور یہ لڑکیوں سمیت خواتین کو مالی شمولیت اور بااختیار بنانے کی سمت میں ایک اہم قدم ہے۔
دو سالہ اسکیم 7.5 فیصد کی پرکشش شرح سود پیش کرتی ہے جس میں لچکدار سرمایہ کاری اور جزوی واپسی کے آپشنز شامل ہیں جن کی زیادہ سے زیادہ حد دو لاکھ روپے ہے۔ یہ اسکیم 31 مارچ 2025تک دو سال کی مدت کے لیے قابل نفاذ ہے۔
یہ اسکیم یکم اپریل 2023سے تمام 59.01 لاکھ ڈاک خانوں میں دستیاب کرائی گئی ہے۔ وزیر اعظم جناب نریندر مودی نے 3 اپریل2023 کو اپنے ٹویٹ کے ذریعہ اس پہل کی ستائش بھی کی تھی۔U. No. 4534
(Visitor Counter : 72
بھاری صنعتوں کی وزارت
ہندوستان شنگھائی تعاون تنظیم کے ساتھ تعاون بڑھانے کا پختہ ارادہ رکھتاہے: ڈاکٹر مہندر ناتھ پانڈے
شنگھائی تعاون تنظیم کے صنعتوں کے وزراء کی دوسری میٹنگ کا از بیکستان میں انعقاد
چین ،قزاخستان، کرغزستان، روس، تاجکستان، ازبیکستان، ہندوستان اور پاکستان، ایس سی او کے کل وقتی رکن ممالک
ہندوستان شنگھائی تعاون تنظیم کے ساتھ تعاون بڑھانے کا پختہ ارادہ رکھتا ہے۔ بھاری صنعتوں کے مرکزی وزیر ڈاکٹر مہندر ناتھ پانڈے نے شنگھائی تعاون تنظیم کے رکن ممالک کے صنتوں کے وزراء کی تاجکستان میں ہوئی دوسری وروچوئل میٹنگ میں شرکت کرتے ہوئے یہ بات کہی۔
شنگھائی تعاون تنظیم کے صنعتوں کے وزراء کی دوسری میٹنگ آج ازبیکستان میں ہوئی کیونکہ ازبیکستان میٹنگ کی میزبانی کررہا ہے۔ ایس سی او میں چین قزاخستان، کرغزستان ، روس، تاجکستان، ازبیکستان، ہندوستان اور پاکستان کل وقتی ارکان ہیں۔
میٹنگ کے دوران وزیر موصوف نے کہا کہ ہندوستان تنظیم کے اندر عملی، مثبت اور تعمیری رول ادا کرتا رہے گا۔ انھوں نے ہندوستان کے اس عزم کو دوہرایا کہ وہ ایس سی او کے رکن ممالک کے صنعت کاروں کے ساتھ مل کر باہمی طور پر منافع بخش مواقع کی تلاش کرتا رہے گا۔
وزیر موصوف نے مزید کہا کہ مل کر چلنے اور آپس میں تعاون کرکے ہم اس خطے میں سماجی واقتصادی اور صنعتی ترقی کو ایک نئی سمت دے سکتے ہیں۔ انھوں نے کہاکہ ایس سی او خطے کی ترقی کی خواہش ہی ہے جس کی وجہ سے ہندوستان نے ایس سی او رکن ممالک کی صنعتی برادری میں صنعتی تعاون و اشتراک بڑھانے کے لئے ڈرافٹ پروگرام وضع کیا ہے۔
ڈاکٹر پانڈے نے زور دے کر کہا کہ ہندوستان کا صنعتی ماحول مستحکم اور متحرک ہے اور کووڈ-19 عالمی وباء کے باوجود اس کی کارکردگی 22-2021 کے دوران نمایاں طور پر بہتر ہوئی ہے۔ انھوں نے کہا کہ ہندوستان کے جی ڈی پی میں کانکنی، مینوفیکچرنگ اور کنسٹرکشن کا حصہ اب 28 فی صد ہے۔ انھوں نے بتایا کہ ہمارے محترم وزیر اعظم کی بصیرت افروز قیادت میں حکومت نے صنعتوں میں نئی جان ڈالنے کے لئے ایک جامع پروگرام تیار کیا ہے تاکہ ناکافی بنیادی ڈھانچے اور ڈھیلے ڈھالے کاروباری طریقہ کار کی وجہ سے آنے والی رکاوٹوں کو دور کیا جاسکے۔ انھوں نے اس بات کو بھی اجاگر کیا کہ ملک میں صنعتی ماحول کو بہتر بنانے کے لئے لیبر مارکیٹ میں بھی کئی اصلاحات کی گئی ہیں۔